คำสั่งคณะรักษาความสงบแห่งชาติที่๑๐/๒๕๕๗เรื่องห้ามมิให้กระทำการใด ๆ หรือสั่งให้กระทำการใด ๆ เกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลเท่าที่จำเป็นแก่การรักษาความมั่นคงของชาติและความปลอดภัยในชีวิตและทรัพย์สินของประชาชนโดยรวม[๑] ตามที่หัวหน้าคณะรักษาความสงบแห่งชาติ ได้มีคำสั่งที่ ๑/๒๕๕๗ลงวันที่ ๒๒ พฤษภาคม พ.ศ. ๒๕๕๗ เรื่อง ให้บุคคลมารายงานตัว นั้นเนื่องจากปรากฏว่าบุคคลที่มีรายชื่อต้องมารายงานตัวบางราย ฝ่าผืนไม่มารายงานตัวตามคำสั่งดังกล่าว ดังนั้น เพื่อป้องกัน ระงับ มิให้บุคคลทั้งสองกระทำการช่วยเหลือหรือสนับสนุนด้านการเงินแก่บุคคลหรือกลุ่มบุคคลที่กระทำการหรือมีการกระทำที่ก่อให้เกิดความไม่สงบเรียบร้อยของบ้านเมืองจึงออกคำสั่งดังนี้ข้อ ๑ ห้ามมิให้สถาบันการเงินตามกฎหมายว่าด้วยธุรกิจสถาบันการเงินธนาคารตามที่ได้มีกฎหมายจัดตั้งขึ้นโดยเฉพาะบริษัทหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์บริษัทประกันชีวิตตามกฎหมายว่าด้วยการประกันชีวิตและบริษัทประกันวินาศภัยตามกฎหมายว่าด้วยการประกันวินาศภัยและสหกรณ์ตามกฎหมายว่าด้วยสหกรณ์ นิติบุคคลที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศตามกฎหมายว่าด้วยการควบคุมการแลกเปลี่ยนเงินนิติบุคคลที่ได้รับอนุญาตให้บริการโอนเงินทางอิเล็กทรอนิกส์บริษัทศูนย์รับฝากหลักทรัพย์ (ประเทศไทย) จำกัดนิติบุคคลที่เป็นผู้ประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าและนิติบุคคลที่เป็นผู้ประกอบธุรกิจการซื้อขายล่วงหน้าตามกฎหมายว่าด้วยการซื้อขายสินค้าเกษตรล่วงหน้า ทำนิติกรรมสัญญาหรือการดำเนินการใด ๆ ทางการเงินทางธุรกิจ หรือการดำเนินการเกี่ยวกับทรัพย์สินและห้ามมิให้บุคคลหรือนิติบุคคลใดรับซื้อหรือรับแลกเปลี่ยนเช็คตั๋วสัญญาใช้เงิน ตั๋วแลกเงิน หรือตราสารทางการเงินอื่น ๆที่สั่งจ่ายให้กับบุคคลดังต่อไปนี้๑. นายจารุพงศ์ เรืองสุวรรณ๒.[๒] (ยกเลิก)ข้อ ๒ให้สถาบันการเงินและนิติบุคคลที่ประกอบธุรกิจตามข้อ ๑แจ้งและส่งข้อมูลเกี่ยวกับการทำธุรกรรมของบุคคลดังกล่าวที่ได้กระทำขึ้นตั้งแต่วันที่๑ มีนาคม พ.ศ. ๒๕๕๗ จนถึงวันที่ ๒๔ พฤษภาคม พ.ศ. ๒๕๕๗ส่งให้หัวหน้าคณะรักษาความสงบแห่งชาติ ภายในสามวันนับตั้งแต่วันที่มีคำสั่งข้อ ๓การขอเพิกถอนคำสั่งห้ามทำนิติกรรมสัญญา หรือการดำเนินการใด ๆ ทางการเงิน ทางธุรกิจ หรือการดำเนินการเกี่ยวกับทรัพย์สินกับบุคคลทั้งสองเฉพาะรายครั้ง แล้วแต่กรณีให้บุคคลทั้งสองพร้อมด้วยสถาบันการเงินหรือนิติบุคคลที่ประกอบธุรกิจตามข้อ ๑ยื่นคำขอและแสดงตนต่อหัวหน้าคณะรักษาความสงบแห่งชาติพร้อมด้วยหลักฐานที่แสดงว่าการทำนิติกรรมสัญญา หรือการดำเนินการใด ๆ ทางการเงินทางธุรกิจ หรือการดำเนินการเกี่ยวกับทรัพย์สินตามข้อ ๑ไม่ได้เป็นการกระทำหรือสนับสนุนการกระทำเพื่อให้เกิดเหตุแห่งความไม่สงบเรียบร้อยของบ้านเมืองข้อ ๔ผู้ใดฝ่าฝืน หรือไม่ปฏิบัติตามคำสั่งนี้ ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับทั้งนี้ ตั้งแต่บัดนี้เป็นต้นไปสั่ง ณ วันที่ ๒๔ พฤษภาคม พ.ศ. ๒๕๕๗พลเอก ประยุทธ์จันทร์โอชาหัวหน้าคณะรักษาความสงบแห่งชาติ คำสั่งหัวหน้าคณะรักษาความสงบแห่งชาติที่ ๒๒/๒๕๖๑ เรื่อง การให้ประชาชนและพรรคการเมืองดำเนินกิจกรรมทางการเมือง[๓]ข้อ ๒ การยกเลิกประกาศและคำสั่งตามข้อ ๑ ไม่กระทบกระเทือนถึงการดำเนินคดีการดำเนินการ หรือการปฏิบัติตามประกาศหรือคำสั่งที่ได้กระทำไปก่อนการยกเลิกโดยคำสั่งนี้ข้อ ๓ ในกรณีที่เห็นสมควรนายกรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๔ คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปปริยานุช/ผู้จัดทำ๒๙พฤษภาคม ๒๕๕๗พจนา/ผู้ตรวจ๑กรกฎาคม ๒๕๕๗นุสรา/เพิ่มเติม๑๒ธันวาคม ๒๕๖๑[๑] ราชกิจจานุเบกษาเล่ม ๑๓๑/ตอนพิเศษ ๘๘ ง/หน้า ๔/๒๘ พฤษภาคม ๒๕๕๗[๒] ข้อ ๑๒. ยกเลิกโดยคำสั่งหัวหน้าคณะรักษาความสงบแห่งชาติ ที่ ๒๒/๒๕๖๑เรื่อง การให้ประชาชนและพรรคการเมืองดำเนินกิจกรรมทางการเมือง[๓] ราชกิจจานุเบกษาเล่ม ๑๓๕/ตอนพิเศษ ๓๑๔ ง/หน้า ๔๔/๑๑ ธันวาคม ๒๕๖๑